ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2865/99

υποβολή: Luis Berenguer Fuster (PSE) προς την Επιτροπή

(18 Ιανουαρίου 2000)

Θέμα: Δομή της ισπανικής αγοράς ηλεκτροδότησης και κόστος της μετάβασης στον ελεύθερο ανταγωνισμό

Σύμφωνα με δημοσίευμα του ισπανικού τύπου (Expansin, 7 Δεκεμβρίου 1999), ύστερα από 22 μήνες στον ανταγωνισμό, οι ισπανικές εταιρίες ηλεκτροδότησης κατέχουν το 98 % της αγοράς. Όπως επισήμανε στις εκθέσεις της η Εθνική Επιτροπή Ηλεκτρισμού, ανταγωνισμός στην Ισπανία στον τομέα της ηλεκτροδότησης είναι πολύ περιορισμένος λόγω των φραγμών στην πρόσβαση στην αγορά αυτή (πολυδάπανες επενδύσεις) και λόγω του ότι η Ισπανία είναι ουσιαστικά ένα νησί με αποτέλεσμα τα κόστη μετάβασης στον ανταγωνισμό (ΚΜΑ) να μπορούν να έχουν διπλή επίπτωση: πρώτον να δυσχεράνουν ακόμη περισσότερο την είσοδο νέων εταιριών στην αγορά με αποτέλεσμα να βρεθούν σε μειονεκτική θέση επειδή ως εκ τούτου δεν θα έχουν κέρδη, και δεύτερον να καταβάλλονται χρήματα για μια μετάβαση στον ανταγωνισμό η οποία δενλοποιείται.

Θεωρεί η Επιτροπή ότι η σημερινή δομή της ισπανικής αγοράς ηλεκτροδότησης όπως παρουσιάζεται στον ισπανικό τύπο πρέπει να ληφθείπόψη κατά τονπολογισμό των ΚΜΑ;

Απάντηση της κας de Palacio Εξ ονόματος της Επιτροπής

(3 Μαρτίου 2000)

Ενώ τα μέτρα που ελήφθησαν από την Ισπανική Κυβέρνηση για την εφαρμογή της οδηγίας του Κοινοβουλίου και του Συμβουλίου. 96/92/ΕΚ της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας(1) θεωρείται ότι ως επί το πλείστον θα οδηγήσουν στην σταδιακή ανάπτυξη ουσιαστικού ανταγωνισμού, αληθεύει ότι η αγορά επί του παρόντος εξακολουθεί να χαρακτηρίζεται από τον περιορισμένο αριθμό εταιρειών με μεγάλο μερίδιο αγοράς και από ανεπάρκειας σε ότι αφορά δυναμικό διασύνδεσης.

Είναι προφανές ότι η κατάσταση αυτή θα εξελιχθεί με την πάροδο του χρόνου, εν μέρει χάρη στις δράσεις που επί του παρόντος εξετάζονται από την Επιτροπή και τις αρμόδιες ισπανικές αρχές για το δυναμικό διασύνδεσης και εν μέρει μέ την είσοδο στην αγορά νέων φορέων παραγωγής ηλεκτρικής ενέργειας.

Επιπλέον διαπιστώνονται ήδη πρακτικές και θετικές επιπτώσεις λόγω απελευθέρωσης της αγοράς. Οι τιμές της ηλεκτρικής ενέργειας έχουν ήδη μειωθεί ουσιαστικά, όπως προκύπτει από τον πίνακα που αποστέλλεται άμεσα στο Αξιότιμο Μέλος του Κοινοβουλίου και τη Γραμματεία του Κοινοβουλίου. Επιπλέον σειρά νέων μονάδων θα κατασκευασθούν κατά τα επόμενα έτη.

Όλα τα θέματα αυτά λαμβάνονται βεβαίωςπόψη εκ μέρους της Επιτροπής για τη διαμόρφωση ενδεχομένως μεταβατικού καθεστώτος, δεδομένου ότι εξ ορισμού κατά την εξέταση οιασδήποτε κρατικής ενίσχυσης επιβάλλεται να λαμβάνονταιπόψη όλες οι σχετικές νομικές και άλλες περιστάσεις.

(1) ΕΕ L 27 της 30.1.1997.
ΓΡΑΠΤΗ ΕΡΩΤΗΣΗ E-2672/99

υποβολή: Jrgen Zimmerling (PPE-DE) προς την Επιτροπή

(12 Ιανουαρίου 2000)

Θέμα: Ενίσχυση στόχου 2

Η Ευρωπαϊκή Επιτροπή καθόρισε στις 24.11.1999 τις δυτικογερμανικές περιφέρειες, οι οποίες θα πρέπει να ενισχυθούν κατά τη νέα περίοδο 2000-2006 εκ μέρους της Ευρωπαϊκής Ενώσεως. Το νέο γερμανικό πακέτο του στόχου 2 περιλαμβάνει τμήματα της περιφέρειας του Ρουρ στο ομόσπονδο κράτος της Βόρειας Ρηνανίας-Βεστφαλίας.

1. Ποιους στόχους έχει η ομοσπονδιακή κυβέρνησηποβάλει για ενίσχυση στην περιφέρεια του Ρουρ;

2. Ποια τμήματα της περιφέρειας του Ρουρ θα ενισχυθούν;

Απάντηση του κ. Barnier εξ ονόματος της Επιτροπής

(14 Φεβρουαρίου 2000)

Στις 15 Σεπτεμβρίου 1999, το γερμανικό ομοσπονδιακόπουργείο οικονομικών διαβίβασε πρόταση για κατάλογο του στόχου 2 για την περίοδο 2000-2006. Βάσει της πρότασης αυτής και των κανόνων του κανονισμού του Συμβουλίου (ΕΚ) αριθ. 1260/1999, της 21ης Ιουνίου 1999(1), η Επιτροπή έλαβε απόφαση καταρχήν σχετικά με το γερμανικό κατάλογο του πίνακα 2 στις 24 Νοεμβρίου 1999. Η Επιτροπή ζήτησε κατόπιν τη γνώμη των σχετικών επιτροπών. Η τελική απόφαση σχετικά με την επιλεξιμότητα θα ληφθεί από την Επιτροπή προσεχώς.

Σχετικά με τις περιοχές του στόχου 2 του κρατιδίου Nordrhein-Westfalen, μόνο μια μικρή αλλαγή εισάχθηκε στη γερμανική πρόταση της 15ης Σεπτεμβρίου 1999 κατόπιν αιτήματος της Επιτροπής: μια μικρή απομονωμένη περιοχή στην πόλη του Bochum πληθυσμού 235 κατοίκων, η οποία είχε αρχικά προταθεί από τις γερμανικές αρχές, δεν θεωρήθηκε σημαντική από την Επιτροπή. Οι γερμανικές αρχές απέσυραν έτσι την πρόταση για την περιοχή αυτή.

Ο νέος κατάλογος του στόχου 2 για το κρατίδιο Nordrhein-Westfalen θα αποτελείται από τμήματα των πόλεων Duisburg, Krefeld, Oberhausen, Gelsenkirchen, Bottrop, Dortmund, Hamm, Bochum, και Herne καθώς και τμήματα του Kreise of Wesel, Reckinghausen, Unna, Warendorf, Ennepe-Ruhr, και Heinsberg. Ο πληθυσμός που είναι επιλέξιμος για στήριξη βάσει του στόχου 2 στο Nordrhein-Westfalen θα ανέρχεται συνολικά σε 2.888.229 κατοίκους. Ο λεπτομερής κατάλογος των περιοχών που είναι επιλέξιμες στο πλαίσιο του στόχου 2 διαβιβάζεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου. Ακόμη και αν το Ruhrgebiet δεν ανταποκρίνεται στην κατάταξη NUTS της Επιτροπής, πρέπει να πούμε ότι ο κατάλογος του στόχου 2 του Nordrhein-Westfalen θα περιλαμβάνει ένα σημαντικό μέρος του πληθυσμού και της περιοχής του Ruhrgebiet.

(1) ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ E-2804/99

υποβολή: Jorge Hernndez Mollar (PPE-DE) προς την Επιτροπή

(18 Ιανουαρίου 2000)

Θέμα: Ανησυχία στον κοινοτικό τομέα αβοκάντο λόγω της συμφωνίας Ε.Ε.-Μεξικού

Οι καλλιεργητές της ισπανικής επαρχίας της Μάλαγκα, μιάς από τα σημαντικότερες για την κοινοτική παραγωγή αβοκάντο, εκφράζουν την ανησυχία τους σχετικά με τις επιπτώσεις που μπρεί να έχει γι' αυτούς ηπογραφή της πρόσφατης εμπορικής συμφωνίας μεταξύ Ε.Ε. και Μεξικού.

Σήμερα, ο δασμός εισαγωγής στην Ε.Ε. για το αβοκάντο Μεξικού ανέρχεται σε 4 % κατά την περίοδο από τον Ιανουάριο μέχρι τον Μάϊο, σε 7,5 % από τον Ιούνιο μέχρι τον Νοέμβριο και σε 5 % κατά τον Δεκέμβριο. Με την συμφωνία ελεύθερου εμπορίου θα καταργηθούν οι εν λόγω δασμοί, θα ζημιωθεί όμως αισθητώς ο τομέας του αβοκάντο στην Ε.Ε.

Μπορεί να αναφέρει η Επιτροπή με ποιόν τρόπο έχει προβλέψει να διασφαλίσει τα συμφέροντα των ισπανών καλλιεργητών αβοκάντο έναντι των μεξικανικών εισαγωγών του προϊόντος αυτού, δεδομένου ότι οι εν λόγω καλλιεργητές θα αντιμετωπίσουν σοβαρές δυσχέρειες από την απελευθέρωση του τομέα όταν τεθεί σε ισχύ η Συμφωνία ελεύθερου εμπορίου Ε.Ε.-Μεξικού;

Απάντηση του κ. Fischler εξ ονόματος της Επιτροπής

(6 Μαρτίου 2000)

Στο πλαίσιο της συμφωνίας ελεύθερων συναλλαγών με το Μεξικό, το αβοκάντο που προέρχεται από τη χώρα αυτή τυγχάνει πράγματι, από την 1 Ιουνίου 2000, σταδιακής και γραμμικής μείωσης των εισαγωγικών δασμών κατάξία στην Κοινότητα, οι οποίοι θα εξαλειφθούν πλήρως από το 2008. Η μείωση αυτή θα αρχίσει να ισχύει για τους βασικούς δασμούς του 2,7 έως 5,1 % (ανάλογα με τους σχετικούς μήνες). Επιπλέον, δασμολογική ποσόστωση 20 000 τόνων με μηδενικό δασμό θα εφαρμοστεί για τις εισαγωγές από το Μεξικό, από την 1η Ιουνίου μέχρι στις 30 Σεπτεμβρίου, η περίοδος αυτή δεν αντιστοιχεί στην παραδοσιακή περίοδο της κοινοτικής παραγωγής (Οκτώβριος Μάιος).

Η κοινοτική παραγωγή διαθέτει άρα μεγάλο χρονικό διάστημα για να προσαρμοστεί στην κατάργηση των δασμών που εφαρμόζονται στις εισαγωγές στην Κοινότητα αβοκάντο από το Μεξικό. Δεδομένου ότι οι δασμοί κατάξία που ισχύουν επί του παρόντος είναι ήδη χαμηλοί (μεταξύ 4 και 5,6 % ανάλογα με τον μήνα), θεωρείται μάλλον απίθανο ότι η έναρξη ισχύος της συμφωνίας ελεύθερων συναλλαγών με το Μεξικό θα έχει αρνητικές επιπτώσεις στην κοινοτική παραγωγή αβοκάντο η οποία χαρακτηρίζεται απόψηλό βαθμό ανταγωνιστικότητας.

Οι αρνητικές επιπτώσεις στην κοινοτική παραγωγή είναι μάλλον απίθανες δεδομένου ότι, αφενός, η μεξικάνικη παραγωγή βρίσκεται σε μειονεκτική θέση λόγω μη κανονικών αποδόσεων και αφετέρου η σχετικάψηλή ζήτηση στην εθνική αγορά επηρεάζει το επίπεδο των τιμών του μεξικάνικου αβοκάντο και άρα την ανταγωνιστικότητά του. Επιπλέον, η σταδιακή άρση από το 1997 των φυτοϋγειονομικών περιορισμών κατά την εισαγωγή μεξικάνικου αβοκάντο στις Ηνωμένες Πολιτείες θα έχει ως αποτέλεσμα τη σταδιακή διοχέτευση των μεξικάνικων εξαγωγών αβοκάντο προς την αγορά αυτή.

Ωστόσο, εάν είναι απαραίτητο, η Επιτροπή μπορεί να προβλέψει την εφαρμογή των ασφαλιστικών μέτρων που αναφέρονται στην συμφωνία ελεύθερων συναλλαγών με το Μεξικόπό τους όρους που ορίζονται στο άρθρο 15.
ΓΡΑΠΤΗ ΕΡΩΤΗΣΗ E-2821/99

υποβολή: Herbert Bsch (PSE) προς την Επιτροπή

(18 Ιανουαρίου 2000)

Θέμα: Διοικητικές έρευνες της Ευρωπαϊκής Υπηρεσίας για την Καταπολέμηση της Απάτης στην Ευρωπαϊκή Κεντρική Τράπεζα και στην Ευρωπαϊκή Τράπεζα Επενδύσεων

Στο άρθρο 4, παράγραφος 1 του Κανονισμού (ΕΚ) αριθ. 1073/1999(1) του Ευρωπαϊκού Κοινοβουλίου και του Συμβουλίου της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) καλούνται όλα τα θεσμικά όργανα, τα όργανα, οι οργανισμοί, οιπηρεσίες και τα γραφεία της Ευρωπαϊκής Ένωσης να λάβουν αποφάσεις ούτως ώστε να καθοριστούν οι διαδικασίες για τις εσωτερικές έρευνες της OLAF εφόσον δεν ρυθμίζονται ήδη από τον εν λόγω κανονισμό.

Κατά τη συνεδρίασή του στις 8 Οκτωβρίου 1999, το Συμβούλιο Υπουργών Εθνικής Οικονομίας και Οικονομικών εξέφρασε την αποδοκιμασία του για το ότι δεν είχαν ληφθεί σχετικές αποφάσεις τόσο από την Ευρωπαϊκή Κεντρική Τράπεζα όσο και από την Ευρωπαϊκή Τράπεζα Επενδύσεων.

Το Συμβούλιο κάλεσε την Επιτροπή, βάσει του άρθρου 211 της Συνθήκης ΕΚ να εξετάσει ποια ένδικα μέσα πρέπει να δρομολογηθούν για να εξασφαλιστεί η πλήρης εφαρμογή του κανονισμού.

Εν τω μεταξύ, η Ευρωπαϊκή Κεντρική Τράπεζα δημοσίευσε απόφαση για την πρόληψη της απάτης (1999/726/ΕΚ)(2). Στις 16 Νοεμβρίου 1999, η Ευρωπαϊκή Τράπεζα Επενδύσεων διαβίβασε απόφαση σχετικά με τη συνεργασία της με την OLAF.

Πιστεύει η Επιτροπή ότι με τις αποφάσεις αυτές πληρούνται οι διατάξεις του άρθρου 4, παράγραφος 1 του κανονισμού;

Εάν τούτο δεν συμβαίνει, τι ενέργειες σκοπεύει να αναλάβει η Επιτροπή για να επιβάλει την τήρηση των διατάξεων του κανονισμού και στις δύο τράπεζες:

(1) ΕΕ L 136 της 31.5.1999, σελ. 1.

(2) ΕΕ L 291 της 13.11.1999, σελ. 36.

Κοινή απάντηση του κ. Schreyer εξ ονόματος της Επιτροπής στις γραπτές ερωτήσεις E-2821/99 και E-2822/99

(25 Φεβρουαρίου 2000)

Η Επιτροπή κρίνει ότι η απόφαση της Ευρωπαϊκής Κεντρικής Τράπεζας (ΕΚΤ) της 7ης Οκτωβρίου 1999 σχετικά με την καταπολέμηση της απάτης, αλλά και εκείνη που της κοινοποιήθηκε από την Ευρωπαϊκή Τράπεζα Επενδύσεων (ΕΤΕπ), δεν συμμορφώνονται με το νομικό πλαίσιο στο οποίο εντάσσεται η σύσταση της Ευρωπαϊκής Υπηρεσίας Καταπολέμησης της Απάτης (OLAF) και, ειδικότερα, με τις σχετικές με τις εσωτερικές έρευνες διατάξεις του κανονισμού (ΕΚ) αριθ. 1073/1999 του Κοινοβουλίου και του Συμβουλίου, της 25ης Μαΐου 1999, για τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF).

Εξάλλου, η μη συμμόρφωση αυτή διακυβεύει τη συνολική συνοχή που επιθυμεί ο κοινοτικός νομοθέτης για την προστασία των οικονομικών συμφερόντων των Κοινοτήτων.

Για το λόγο αυτό, η Επιτροπή άσκησε δύο προσφυγές στο Δικαστήριο. Η κατάθεση των εν λόγω προσφυγών πραγματοποιήθηκε στις 13 Ιανουαρίου 2000 όσον αφορά την ΕΚΤ και στις 19 Ιανουαρίου 2000 σε ό,τι αφορά την ΕΤΕπ.

Τα στοιχεία σχετικά με την ΕΤΕπ., τα οποία γνωστοποίησε το αξιότιμο μέλος, διαβιβάστηκαν στην Ευρωπαϊκή Υπηρεσία Καταπολέμησης της Απάτης.
ΓΡΑΠΤΗ ΕΡΩΤΗΣΗ E-2229/99

υποβολή: Christopher Huhne (ELDR) προς την Επιτροπή

(1 Δεκεμβρίου 1999)

Θέμα: Οι διαφημιστικές τάσεις στο Διαδίκτυο

Τι ποσά δαπανώνται για διαφήμιση στο Διαδίκτυο (Internet) σε κάθε κράτος μέλος και τι ποσά δαπανήθηκαν πριν από ένα, δύο και τρία χρόνια;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-2226/99 και E-2229/99

(19 Ιανουαρίου 2000)

Δενπάρχουν επίσημα τεκμηριωμένα κοινοτικά στοιχεία διαθέσιμα, είτε για τρόπους πρόσβασης στο Internet είτε για έσοδα διαφήμισης στο Internet. Αυτό οφείλεται στην πολύ έντονη ανάπτυξη στο επίπεδο χρήσεως του Internet και στην ταχύτητα αλλαγής όσον αφορά τη μορφή χρήσεως.

Υπάρχουν διαθέσιμα στοιχεία από διάφορες άλλες πηγές, τα οποία παρέχουν μία ιδέα της ανάπτυξης και της γεωγραφικής κατανομής της χρήσεως του Internet. Ωστόσο, οι διάφορες πηγές συχνά παρέχουν εντελώς διαφορετικές εκτιμήσεις, ακόμη και όταν αναφέρονται στην ίδια χώρα. Ακόμη και από την ίδια πηγή, τα στοιχεία μπορεί πράγματι να μην είναι ούτε καν συγκρίσιμα από το ένα έτος στο άλλο, λόγω του ότι οι μεθοδολογίες αλλάζουν και ότι αυτά που παρακολουθούνται εξακολουθούν να αλλάζουν συνεχώς.

Η ITU (www.itu.int) έχει συντάξει στοιχεία τα οποίαπογραμμίζουν την εντυπωσιακή ανάπτυξη σε παγκόσμιο επίπεδο:

>ΚΤΜ ΟΠΝΒΧΒ>

>ΚΤΜ ΟΠΝΒΧΒ>

Η Nua Ltd. στην Ιρλανδία (www.unua.ie) παρέχει χρήσιμη συγκέντρωση διαφόρων βιομηχανικών εκτιμήσεων που αφορούν το Internet. Παρέχουν εκτιμήσεις χρήσεως και εισοδήματος διαφήμισης, από διάφορες πηγές.

Η GlobalReach στην Καλιφόρνια (glreach.com) δίνει στοιχεία χρήσεως Internet από πλευράς της κατανομής μεταξύ χωρών. Ωστόσο, είναι ενδιαφέρον να σημειωθεί ότι στην ανάλυσή τους δίνουν προτεραιότητα σε γλωσσικές ομάδες μάλλον παρά σε εθνικά όρια (δηλ. σε ομιλούντες τη γαλλική παρά στη Γαλλία, σε ομιλούντες την πορτογαλική παρά στην Πορτογαλία).

Η GVU (www.gvu.gatech.edu) έχει διάφορα στοιχεία τα οποία σχετίζονται με τους πρωταρχικούς τόπους πρόσβασης στο Internet χώρος εργασίας, κατοικία, κλπ. στην Ευρώπη.
ΓΡΑΠΤΗ ΕΡΩΤΗΣΗ E-2404/99

υποβολή: Ilda Figueiredo (GUE/NGL) προς την Επιτροπή

(16 Δεκεμβρίου 1999)

Θέμα: Χρήση των κονδυλίων της κοινοτικής πρωτοβουλίας RETEX

Στα πλαίσια του τελευταίου κοινοτικού πλαισίου στήριξης (1993-1999), η Πορτογαλίαπήρξε αποδέκτης της κοινοτικής πρωτοβουλίας RETEX που αφορά τη διαφοροποίηση των περιοχών που εξαρτώνται σημαντικά από τον κλωστοϋφαντουργικό τομέα και τον τομέα της ένδυσης.

- Ποία κονδύλια χορηγήθηκαν στην Πορτογαλία καθώς και στα λοιπά κράτη μέλη στα πλαίσια του RETEX και ποία κονδύλια χορηγήθηκαν πραγματικά σε κάθε κράτος μέλος κατά την περίοδο 1993-1999;

- Ποία είναι τα σχέδια που χρηματοδοτήθηκαν κατά την ίδια περίοδο στην Πορτογαλία στα πλαίσια του RETEX; Ποία η διάρκειά τους και ποία η αξία τους;

Συμπληρωματική απάντηση του κ. Barnier εξ ονόματος της Επιτροπής

(7 Απριλίου 2000)

Κατά την περίοδο προγραμματισμού 1994-1999, τα ποσά που χορηγήθηκαν αντιστοίχως σε κάθε κράτος μέλος στο πλαίσιο της κοινοτικής πρωτοβουλίας RETEX είναι τα ακόλουθα.

>ΚΤΜ ΟΠΝΒΧΒ>

Όσον αφορά ειδικότερα την Πορτογαλία συμπληρωματικό ποσό 30 εκατ. ευρώ χορηγήθηκε το 1993, στο πλαίσιο της πρωτοβουλίας αυτής" το ποσό αυτό έχει ήδη καταβληθεί πλήρως.

Κατάλογος των σχεδίων που χρηματοδοτούνται στην Πορτογαλία στο πλαίσιο της εν λόγω πρωτοβουλίας διαβιβάστηκε στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-2486/99

υποβολή: Joachim Wuermeling (PPE-DE) και Maria Berger (PSE) προς την Επιτροπή

(16 Δεκεμβρίου 1999)

Θέμα: Διεύρυνση προς Ανατολάς Προαναγγελία χρηματοδοτικού μηχανισμού για παραμεθόριες περιφέρειες από τον Gnther Verheugen

Ο Επίτροπος Gόnther Verheugen ζήτησε σε συνέντευξή του που έδωσε στις 8.11.1999 (στο περιοδικό Focus) να θεσπίσει η Επιτροπή ένα χρηματοδοτικό μηχανισμό για περιφέρειες που είναι όμορες με κράτη της ανατολικής και της κεντρικής Ευρώπης προς αντιστάθμιση των συνεπειών που θα έχουν ειδικά οι περιφέρειες αυτές από τη διεύρυνση.

1. Σε ποιο στάδιο βρίσκονται οι εργασίες στην Επιτροπή για τη δημιουργία αυτού του ταμείου;

2. Μπορεί ήδη η Επιτροπή να δώσει πιο συγκεκριμένες πληροφορίες για τη δομή, το χρονοδιάγραμμα και την προικοδότηση αυτού του ταμείου;

3. Θα έπρεπε να ενισχυθούν παράλληλα οι παραμεθόριες αυτές περιοχές και με εθνικά κονδύλια;

Απάντηση του κ. Barnier εξ ονόματος της Επιτροπής

(21 Ιανουαρίου 2000)

Κατά την προσεχή περίοδο προγραμματισμού 2000-2006, η κοινοτική πρωτοβουλία Interreg III θα δώσει ιδιαίτερη προσοχή στις δραστηριότητεςπέρ των περιφερειών που βρίσκονται στα εξωτερικά σύνορα της Κοινότητας, ενόψει της διεύρυνσης. Η προαγωγή των περιφερειών αυτών θα καλυφθεί στο πλαίσιο της πτυχής Α διασυνοριακή συνεργασία, της οποίας οι πιστώσεις θα αντιπροσωπεύουν το 50 % των συνολικών πιστώσεων της πρωτοβουλίας αυτής.

Στην πρότασή της σχετικά με τους προσανατολισμούς για την εν λόγω πρωτοβουλία(1), η Επιτροπή καθόρισε τους όρους εφαρμογής της. Η πρόταση αυτή βρίσκεται επί του παρόντος στο στάδιο της διαβούλευσης στα κράτη μέλη και στα άλλα θεσμικά κοινοτικά όργανα. Μετά τη γνώμη του Κοινοβουλίου, η οποία προβλέπεται για το Φεβρουάριο του 2000, οι προσανατολισμοί αυτοί θα εγκριθούν οριστικά από την Επιτροπή και θα ανακοινωθούν στα κράτη μέλη. Μετά το πέρας της διαδικασίας αυτής, τα κράτη μέλη θα διαθέτουν έξι μήνες για να παρουσιάσουν τις προτάσεις των προγραμμάτων τους.

Όπως συμβαίνει με όλα τα προγράμματα που συγχρηματοδοτούνται στο πλαίσιο των διαρθρωτικών ταμείων, η κοινοτική συνδρομή στο πλαίσιο του Interreg θα πρέπει να αντισταθμίζεται από εθνική χρηματοδότηση.

(1) COM(1999)479 τελικό.
ΓΡΑΠΤΗ ΕΡΩΤΗΣΗ E-2702/99

υποβολή: Chris Davies (ELDR) προς την Επιτροπή

(12 Ιανουαρίου 2000)

Θέμα: Διαδικασίες έγκρισης έργων που ζητούν ενίσχυση από το ΕΤΠΑ

Πολύ συχνάποστηρίζεται στις αιτήσεις πουποβάλλονται στο ΕΤΠΑ για χρηματοδότηση της κατασκευής βιομηχανικών εγκαταστάσεων ότι το έργο θα δημιουργήσει νέες θέσεις εργασίας.

Ποια μέτρα λαμβάνει η Επιτροπή προκειμένου να εξασφαλίσει ότι παρόμοιοι ισχυρισμοί είναι δικαιολογημένοι, και ιδιαίτερα να επαληθεύσει ότι η απασχόληση που θα προκύψει θα αφορά πραγματικές νέες θέσεις εργασίας και όχι απλά μεταφορά θέσεων από άλλες βιομηχανικές εγκαταστάσεις;

Όσον αφορά τα βιομηχανικά πάρκα που δημιουργούνται εκτός βιομηχανικής ζώνης, ποια μέτρα λαμβάνει η Επιτροπή προκειμένου να εξασφαλίσει ότι το έργο συμμορφώνεται με εκείνες τις διατάξεις της ΕΕ που προάγουν την περιβαλλοντική αειφορία, προστατεύοντας τους βιότοπους, δίνοντας προτεραιότητα στην ανάπτυξη των βιομηχανικών ζωνών και αποθαρρύνοντας περαιτέρω χρήση μηχανοκίνητων μέσων μεταφοράς μεταξύ άλλων;

Απάντηση του κ. Barnier εξ ονόματος της Επιτροπής

(10 Μαρτίου 2000)

Η Επιτροπή έχειιοθετήσει μια συστηματική προσέγγιση για την εκτίμηση των στόχων στον τομέα της δημιουργίας θέσεων απασχόλησης. Αυτή περιλαμβάνεται στο φυλλάδιο Μέτρηση της δημιουργίας θέσεων απασχόλησης που δημοσιεύεται στη σειρά Έγγραφα αξιολόγησης, το οποίο εστάλη κατευθείαν στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου. Η ειδική μέριμνα που εκφράστηκε, σύμφωνα με την οποία οι προβλεπόμενες θέσεις απασχόλησης στην πραγματικότητα είναι θέσεις εκ μεταφοράς, αφορά τύπο μετακίνησης και το πρόβλημα αυτό αντιμετωπίζεται ειδικά ως τμήμα τουπολογισμού των καθαρών θέσεων απασχόλησης που έχουν δημιουργηθεί. Είναι αλήθεια ότι οι περισσότερες από τις ex-ante εκτιμήσεις της επίπτωσης στον τομέα των θέσεων απασχόλησης, βασίζονται στην δημιουργία μεικτών θέσεων απασχόλησης, αλλά η καθαρή επίπτωση εξετάζεται στο πλαίσιο ενδιάμεσης αξιολόγησης και, ιδιαίτερα, εκ τωνστέρων αξιολόγησης.

Όσον αφορά την αειφόρο ανάπτυξη, η Επιτροπήπογραμμίζει στις ενδεικτικές κατευθυντήριες γραμμές της για τα προγράμματα της περιόδου 2000-2006(1) ότι προτεραιότητα πρέπει να δοθεί στην αποκατάσταση των παλαιών βιομηχανικών ζωνών έναντι της ανάπτυξης νέων μονάδων. Επιπλέον, η Επιτροπή επισημαίνει ότι οι παρεμβάσεις στον τομέα μεταφορών που θα τύχει ενίσχυσης πρέπει να ενσωματώνονται στις στρατηγικές για τα αειφόρα συστήματα μεταφορών. Αν και οι κατευθυντήριες γραμμές δεν είναι νομικά δεσμευτικές, η τήρηση της

κοινοτικής νομοθεσίας όπως της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των οικοτόπων και της άγριας πανίδας και χλωρίδας(2) και της οδηγίας 79/409/ΕΟΚ του Συμβουλίου της 2 Μαΐου 1979 για τη διατήρηση των άγριων πτηνών(3) αποτελεί όρο για οποιαδήποτε χρηματοδοτική συμμετοχή των Διαρθρωτικών Ταμείων.

(1) ΕΕ C 267 της 22.9.1999, σελ. 2.

(2) ΕΕ L 206 της 22.7.1992, σελ. 7.

(3) ΕΕ L 103 της 25.4.1979, σελ. 1.
ΓΡΑΠΤΗ ΕΡΩΤΗΣΗ E-2743/99

υποβολή: Emilia Mller (PPE-DE) προς την Επιτροπή

(18 Ιανουαρίου 2000)

Θέμα: Έκτακτες πιστώσεις ενίσχυσης για τη Γαλλία

Κατά την ένταξη της Ισπανίας και της Πορτογαλίας έλαβε η Γαλλία με κανονισμό του Συμβουλίου της 7ης Οκτωβρίου 1980 (ΕΟΚ αριθ. 2615/80)(1) έκτακτη ενίσχυση για την περιφερειακή ανάπτυξη της περιοχής που συνορεύει με την Ισπανία.

Πόσηψηλή ήταν η ενίσχυση, για ποιο χρονικό διάστημα και για ποια περιοχή;

(1) ΕΕ L 271 της 15.10.1980, σελ. 1.

Απάντηση του κ. Barnier εξ ονόματος της Επιτροπής

(3 Φεβρουαρίου 2000)

Ο κανονισμός (ΕΟΚ) αριθ. 2615/80 του Συμβουλίου, της 7ης Οκτωβρίου 1980, περί αναλήψεως ειδικής κοινοτικής ενέργειας για τη συμβολή στην ανάπτυξη ορισμένων γαλλικών και ιταλικών περιφερειών στο πλαίσιο της διευρύνσεως της Κοινότητας(1) προβλέπει ειδικό πρόγραμμα πουποβλήθηκε από την Επιτροπή για κάθε σχετικό κράτος μέλος. Για να εφαρμοστεί η εν λόγω κοινοτική ενέργεια, το Συμβούλιο εξέδωσε τον κανονισμό (ΕΟΚ) αριθ. 2088/85 της 23ης Ιουλίου 1985, για τα ολοκληρωμένα μεσογειακά προγράμματα (ΟΜΠ)(2). Στον κανονισμό αυτό θεσπίζονται μεταξύ άλλων διατάξεις που αφορούν την περίοδο προγραμματισμού, τη χρηματοδοτική συνδρομή από τον προϋπολογισμό της Κοινότητας και το γεωγραφικό πεδίο εφαρμογής των ΟΜΠ.

Οσον αφορά την περίοδο 1986-1992, η χρηματοδοτική συνδρομή από τον προϋπολογισμό της Κοινότητας για την πραγματοποίηση των εν λόγω ΟΜΠ καθορίστηκε σε συνολικό ποσό 4100 εκατ. εκ των οποίων 844 εκατ. για τη Γαλλία.

Το γεωγραφικό πεδίο εφαρμογής των ΟΜΠ στη Γαλλία, αφορά τις περιφέρειες Languedoc-Roussillon, Κορσική, Provence-Alpes-Cte-d'Azur, Aquitaine και Midi-Pyrnes καθώς και τα διαμερίσματα Drme και Ardche, εκτός από τις αστικές περιοχές της Μασσαλίας, του Bordeaux και της Τουλούζης καθώς και τις παράκτιες περιοχές με συνεχή αστική δόμηση και διαρκή τουριστική δραστηριότητα.

(1) ΕΕ L 271 της 15.10.1980, σελ. 1.

(2) ΕΕ L 197 της 27.7.1985, σελ. 1.